is is en is is is ka is en en is is is is is is is is is is is is is is is is is is is is is is is is is is is pt is is is is is is is is sv is is is is is is is is pt fi is is pt is is is is is is is is cs is en is is is is is is pt is is is cs is is is de is is is is is sl is pt is is pt tr tr
Spurt og svarað - Heimili
Þarf ég að þvo endurvinnsluefnin?
Allt efni sem fer til endurvinnslu þarf að vera nokkuð hreint og gæta þarf að því að ekki séu matarafgangar í umbúðum t.d. þarf að skola fernur og láta vatnið leka úr að mestu. Ekki er nauðsynlegt að þurrka umbúðirnar. Margir setja jógúrt- eða skyrdósina í uppþvottavélina.
Oft á tíðum er um samsettar umbúðir að ræða og er þá gott að aðskilja efnin eins og mögulegt er t.d að rífa plastflipa af drykkjarfernum og taka ál- eða pappafilmu af jógúrt- og skyrumbúðum og fleiri umbúðum áður en efnin eru sett í viðeigandi ílát.
Hvenær eru Endurvinnslutunnan og Garðatunnan losaðar?
Losunarplön má finna á heimasíðu okkar undir flýtileiðum. Hægt er að sjá losunarplön með því að smella hér.
Ílátið fauk og olli skemmdum. Hver er bótaskyldur?
Leigutaki ber ábyrgð á hlutum sem fokið geta innan sinna lóðarmarka.
Hvar á ég að staðsetja Endurvinnslutunnuna eða Garðatunnuna?
Miðað er við 20 metra frá þeim stað sem sorpbíll getur stöðvað. Aðalatriðið er að gott aðgengi sé. Ekki þurfi að fara með tunnur upp og niður tröppur sé hjá því komist. Tunnur séu staðsettar götumegin húss. Kjósi íbúi að staðsetja tunnu annarsstaðar en viðmið segir til um þarf íbúi að koma tunnunni á slíkan stað á losunardegi.
Hver ræður því hvað og hvernig er flokkað?
Sveitarfélög setur reglur um meðhöndlun úrgangs og gera sorpsamþykkt sem íbúum er skylt að fylgja. Þessar reglur miða að því að uppfylla skilyrði og markmið sem samþykkt eru af Alþingi og skuldbindandi fyrir íslendinga alla í samfélagi þjóðanna. Sveitarfélagið ákveður þjónustustigið og þær aðferðir sem notaðar eru.
Má ég setja fernur í Endurvinnslutunna?
Já, það má setja fernur í Endurvinnslutunnuna. Eina sem þú þarft að gera áður er að skola þær.
Má ég setja sodastreamhylki í Endurvinnslutunnuna?
Tóm sodastreamhylki má setja í Endurvinnslutunnuna.
Þarf að taka merkimiðana af plastumbúðunum sem fara í Endurvinnslutunnuna?
Nei, það þarf ekki að taka merkimiðana af plastumbúðunum.
Í hvaða flokk fara geisladiskar?
Geisladiskar eru því miður ekki endurvinnanlegir og fara því óflokkaðir í ruslið.
Mega gluggaumslög fara í Endurvinnslutunnuna eða þarf að taka plastið af?
Gluggaumslög mega fara í Endurvinnslutunnuna með öðrum pappír og óþarfi er að taka plastið af.
Hvernig á að flokka bókaplast sem virkar eins og vaxborinn pappír?
Bókaplast er því miður óendurvinnanlegt og fer í almennt sorp.
Hvað má setja í Endurvinnslutunnuna?
Í Endurvinnslutunnuna getur þú sett sjö flokka af umbúðum: Öll dagblöð/tímarit, pappír (bæklingar, umslög og ruslpóstur), sléttur pappi/bylgjupappi (s.s. hreinir pizzukassar og morgunkornspakkar), málmar (s.s. niðursuðudósir og lok af glerkrukkum), fernur (skolaðar og samanbrotnar) og plastumbúðir (s.s. sjampóbrúsar, plastdósir og plastpokar, áleggsbréf, kaffiumbúðir og snakkpokar) má setja laust í tunnuna. Rafhlöður skal setja í sérmerkta bláa poka sem Gámaþjónustan leggur til. Með því að flokka endurnýtanlegan úrgang leggur þú umhverfinu lið, minnkar urðun og eykur endurvinnslu til hagsbóta fyrir alla. Þar að auki kolefnisjafnar þú helminginn af notkun heimilisbílsins.
Þarf að rífa límröndina af umslögunum?
Í hvaða flokk fara umbúðir eins og snakkpokar?
Snakkpokarnir fara í Endurvinnslutunnuna.
Í hvaða flokk fara umbúðir utan af t.d. Smjörva þar sem boxið virðist vera plasthúðaður pappi en lokið plast?
Þessar umbúðir mega fara í Endurvinnslutunnuna.
Má ég setja lokin af glerkrukkunum í Endurvinnslutunnuna?
Já, lokin flokkast sem málmur. Glerkrukkuna má ekki setja í Endurvinnslutunnuna. Gleri má t.d. skila á Gámavöll Gámaþjónustunnar að Berghellu 1 í Hafnarfirði. Sjá kort með því að smella hér.
Hvar sæki ég um Endurvinnslutunnu eða Garðatunnu?
Hægt er að panta Endurvinnslutunnu og Garðatunnu á heimasíðu okkar.
Hvað gerum við ljósaperur og sparperur?
Því má t.d. skila á Gámavöll Gámaþjónustunnar að Berghellu 1 í Hafnarfirði. Sjá kort með því að smella hér.
Má ég setja pokann úr Cheerios pakkanum í Endurvinnslutunnuna?
Já pokinn má fara í Endurvinnslutunnuna.
Þarf ég að skola plastbrúsa áður en þeir eru settir í Endurvinnslutunnuna?
Já það þarf að skola þá. Allt endurvinnsluefni þarf að vera hreint þegar það er sett í Endurvinnslutunnuna.
Má ég setja ál form og ál dósir í Endurvinnslutunnuna?
Já, setja má kaffipakka í Endurvinnslutunnuna.
Má ég setja gjafapappír í Endurvinnslutunnuna?
Hvað er skilgreint sem spilliefni og hvað er gert við þann úrgang?
Þessi úrgangsflokkur hefur nokkra sérstöðu þar sem hann inniheldur eiturefni. Dæmi um spilliefni sem algeng eru á heimilum manna eru: olía, leysiefni, s.s. þynnir og terpentína, lakk- og málningarafgangar, skordýraeitur, sýrur og basar (lútar), kvikasilfur, úðabrúsar, bílarafgeymar, rafhlöður, flúrperur og sparperur. Þessum efnum má t.d. skila á Gámavöll Gámaþjónustunnar að Berghellu 1 í Hafnarfirði. Sjá kort með því að smella hér.
Má setja götóttan og illa farinn fatnað í gám Rauða Krossins?
Já, Rauði Krossinn endurnýtir illa farinn fatnað. Fatnaði má skila í Rauða Kross gám sem er staðsettur á Gámavöllum Gámaþjónustunnar að Berghellu 1 í Hafnarfirði. Sjá kort með því að smella hér. Öll föt, klæði, teppi, rúmföt og annað úr efni má fara í gáminn þeirra. Þegar gámurinn er orðinn fullur er hann sendur í flokkunarstöð Rauða Krossins þar sem heil föt eru flokkuð frá þeim ónýtu. Ónýtu fötin, klæðin og efni eru tætt niður og búið til úr þeim nýir og endurunnir efnisstrangar til að sauma úr.
Hvar fæ ég flokkunarílát í eldhússkápinn minn, eða geymsluna?
Flokkunarílát fást hjá okkur. Hafðu samband við sölumann okkar í gegnum netfangið [email protected] og einnig í síma 535-2510. Úrvalið má sjá á heimasíðu okkar með því að smella hér.
Hvað skal gera við raftæki ?
Þeim má skila t.d. á Gámavöll Gámaþjónustunnar að Berghellu 1 í Hafnarfirði. Sjá kort með því að smella hér.
Hvar má nálgast moltu?
Við getum sent moltu til þín gegn vægu gjaldi. Hægt er að panta slíka þjónustu á heimasíðu okkar með því að smella hér.
Þarftu að losna við raftæki?
Við getum sótt það endurgjaldslaust til þín.  Sjá nánar hér
Ertu að henda baðkari?
Þá er Risapokinn lausn fyrir þig. Sjá nánar hér
Má henda jólapappír í Endurvinnslutunnuna?
Já allur jólapappír má fara í Endurvinnslutunnuna.
Gámaþjónustan hf var stofnuð árið 1983 af Benóný Ólafssyni og hóf fyrirtækið starfsemi árið 1984. Fyrirtækið hefur frá upphafi verið leiðandi í alhliða umhverfisþjónustu og lagt áherslu á að uppfylla þarfir viðskiptavina.  nánar...
Gæðavottun - ISO 9001
Í júnímánuði fór fram úttekt á gæðastaðlinum ISO...
Moltan okkar er gott dæmi um endurvinnslu
Moltan okkar er gott dæmi um endurvinnslu þar sem hún er unnin úr þeim lífr&...